Mama elevului violent de la Colegiul Național "Alexandru Papiu Ilarian" din Târgu Mureș, care și-a lovit cu pumnii diriginta în data de 11 martie, după ce i s-a atras atenția cu privire la fumatul în clasă, ăn timpul orelor de curs, a contestat decizia colegiului de exmatriculare a fiului său, luată la data de 23 martie de Consiliu de Administrație al unității de învățământ.
Citește și: UPDTATE-VIDEO – Profesoară de la "Papiu", lovită cu pumnii de un elev de clasa a VIII-a: "Vei muri în chinuri!"
Potrivit Agerpres, surse din cadrul Consiliului de Administrație al Colegiului Național "Alexandru Papiu Ilarian" din Târgu Mureș susțin că în cel mai scurt timp contestația urmează să fie analizată, însă există șanse foarte slabe ca aceasta să fie luată în seamă. Hotărârea atacată cu contestație prevede că elevul se poate înmatricula la o altă școală abia în toamnă, la începerea anului școlar 2024/2025.
Citește și: Decizie finală în cazul bătăușului de la "Papiu": "Astăzi se închide o ușă în fața atitudinilor lipsite de normalitate"
Între timp, elevul se află în arest la domiciliu pentru 30 de zile, acesta fiind inculpat sub aspectul săvârşirii infracţiunilor concurente de loviri sau alte violenţe şi tulburarea ordinii şi liniştii publice după ce, în data de 11 martie, şi-a agresat fizic diriginta, aceasta necesitând îngrijiri medicale.
(L.P.)